AIŠKINAMASIS RAŠTAS

Dėl būsto, esančio Molėtų r. sav., Giedraičių sen., Giedraičių mstl., Kementos g. 7 - 3, pardavimo

1. Parengto tarybos sprendimo projekto tikslai ir uždaviniai:

Parengto sprendimo projekto tikslas - parduoti Savivaldybei nuosavybės teise priklausantį būstą nuomininkei V. D. už 8157,30 Eur.

1. Siūlomos teisinio reguliavimo nuostatos:

Parduoti savivaldybės būstą nuomininkams, kurie šiame būste yra išgyvenę ne trumpiau kaip 5 metus nuo būsto nuomos sutarties sudarymo dienos.

1. Laukiami rezultatai:

Lėšos, gautos pardavus Savivaldybės būstą, bus naudojamos Savivaldybės socialinio būsto fondo plėtrai.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 5 punktas nustato, kad už rinkos vertę, apskaičiuotą pagal Turto ir verslo vertinimo pagrindų įstatymą, Civiliniame kodekse nustatyta tvarka įvertinus parduodamo objekto vertę pakeitusias nuomininko investicijas, savivaldybės tarybos sprendimu gali būti parduodami šie savivaldybei nuosavybės teise priklausantys būstai ir pagalbinio ūkio paskirties pastatai bei jų dalys, kurie nuomojami ne socialinio būsto nuomos sąlygomis ir kuriuose nuomininkai yra išgyvenę ne trumpiau kaip 5 metus nuo būsto nuomos sutarties sudarymo dienos, neatsižvelgiant į taikytas būsto nuomos sąlygas.

Nuomininkų V. D. ir K. A. šeimos nuo 2007 m. kovo 15 d. gyvena 68,85 kv. m ploto savivaldybės būste, esančiame Molėtų r. sav., Giedraičių sen., Giedraičių mstl., Kementos g. 7 - 3 (toliau – būstas).

Būstas Molėtų rajono savivaldybės tarybos 2020 m. gruodžio 17 d. sprendimu  Nr. B1-311 įrašytas į Molėtų rajono savivaldybės parduodamų būstų ir pagalbinio ūkio paskirties pastatų sąrašą.

2021 m. kovo 22 d. nuomininkė V. D. raštu kreipėsi į Molėtų rajono savivaldybės administraciją dėl būsto pirkimo. Kartu gyvenantys šeimos nariai K. A., T. D sutinka, kad būstas būtų perkamas V. D. vardu.

UAB „STIVVF“ nuomojamą būstą su rūsiu įvertino 8000 Eur. Išlaidos už turto vertinimą yra 157,30 Eur.

Savivaldybės administracija siūlo parduoti būstą už 8157,30 Eur, iš jų 157,30 Eur už turto vertinimą.